Fenistil gel conţine o substanţă activă ce aparţine unui grup de medicamente numite antihistaminice . Fenistil gel este utilizat pentru calmarea mâncărimilor asociate cu erupţii ale pielii, urticarie, înţepături de insecte, arsuri solare şi arsuri superficiale. Fenistil gel opreşte mâncărimea prin blocarea modului de acţiune al histaminei, o substanţă eliberată de corpul uman în timpul unei reacţii alergice. Deoarece gelul pătrunde uşor în piele, mâncărimile şi iriţatiile sunt calmate rapid, în câteva minute. Fenistil Gel are şi efect de anestezic local. Contraindicatii: Nu utilizaţi Fenistil Gel: - dacă sunteţi alergic (hipersensibil) la maleatul de dimetinden sau la oricare dintre celelalte componente ale acestui medicament. Precautii: Înainte să utilizati Fenistil Gel, adresaţi-vă medicului dumneavoastră sau farmacistului. Sarcina și alăptarea: Dacă sunteţi gravidă sau alăptaţi, credeţi că aţi putea fi gravidă sau intenţionaţi să rămâneţi gravidă, adresaţi-vă medicului sau farmacistului pentru recomandări înainte de a lua acest medicament. În timpul sarcinii sau alăptării, nu utilizaţi Fenistil gel pe suprafeţe extinse ale pielii, şi mai ales când prezentaţi răni sau inflamaţii. Nu aplicaţi gelul pe mameloane dacă alăptaţi. Conducerea vehiculelor şi folosirea utilajelor: Aplicarea Fenistil gel pe piele nu afectează abilitatea de a conduce vehicule şi de a folosi utilaje. Mod de administrare: Utilizaţi întotdeauna acest medicament exact aşa cum este descris în acest prospect sau aşa cum v-a spus medicul dumneavoastră sau farmacistul. Discutaţi cu medicul dumneavoastră sau cu farmacistul dacă nu sunteţi sigur. Fenistil gel se administrează local de 2-4 ori pe zi, pe suprafaţa cutanată afectată. Dacă aveţi orice întrebări suplimentare cu privire la acest medicament, adresaţi-vă medicului dumneavoastră, farmacistului sau asistentei medicale. Compozitie: - Substanţa activă este maleatul de dimetinden. Un gram de Fenistil gel conţine 1 mg maleat de dimetinden. - Celelalte componente sunt: clorură de benzalconiu, edetat disodic, carbomer (Carbopol 974 P), hidroxid de sodiu soluţie 30%, propilenglicol, apă purificată. Prezentare: 50 g